Лев Толстой
Еленът

Превод от руски: Ангел Каралийчев, —

chitanka.info

Един елен се приближил до речицата, да се напие; видял се във водата и почнал да се радва на рогата си, че са големи и клонести, а като погледнал краката си, рекъл:

— Само краката ми са лоши и тънки.

Изведнъж изскочил един лъв и се хвърлил върху елена. Еленът търтил да бяга по равното поле. Той побягнал, но щом стигнал до гората, рогата му се заплели в клонака и лъвът го хванал. Когато дошъл краят му, еленът рекъл:

— Ама че съм глупав! Ония, за които мислех, че са лоши и тънки, ме спасяваха, а ония, на които се радвах, ме погубиха.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.